b'\n_START_ARTICLE_\nFLCL\n_START_SECTION_\nMuzika\n_START_PARAGRAPH_\nLabai svarbi\xc4\x85 viet\xc4\x85 \xe2\x80\x9eFLCL\xe2\x80\x9c u\xc5\xbeima muzika. Did\xc5\xbei\xc4\x85j\xc4\x85 dal\xc4\xaf fonin\xc4\x97s muzikos suk\xc5\xabr\xc4\x97 ir atliko japon\xc5\xb3 roko grup\xc4\x97 \xe2\x80\x9ethe pillows\xe2\x80\x9c, kuri po anime i\xc5\xa1leidimo sulauk\xc4\x97 pasisekimo. J\xc5\xb3 daina \xe2\x80\x9eRide on Shooting Star\xe2\x80\x9c, skambanti kiekvienos FLCL serijos pabaigoje, laikoma firminiu grup\xc4\x97s \xc5\xbeenklu. Yra i\xc5\xa1leisti du FLCL muzikos CD (Addict ir King of Pirates) ir vienas geriausi\xc5\xb3j\xc5\xb3 \xc5\xa1io anime dain\xc5\xb3 rinkinys (FLCL No. 3). Konkre\xc4\x8dios dainos naudojamos tik konkre\xc4\x8diose anime scenose, pavyzd\xc5\xbeiui, daina \xe2\x80\x9eLittle Busters\xe2\x80\x9c grojama, tik kai Canti susijungia su Atomsk galia.\n_START_SECTION_\nManga\n_START_PARAGRAPH_\nPagal FLCL anime yra sukurtas dviej\xc5\xb3 dali\xc5\xb3 manga tuo pa\xc4\x8diu pavadinimu, kurio pie\xc5\xa1imo stilius gerokai skiriasi nuo anime. Manga linijos pie\xc5\xa1iamos ner\xc5\xabpestingai, sukeliant paaugli\xc5\xa1ko mai\xc5\xa1tingumo poj\xc5\xabt\xc4\xaf. Taip pat knygin\xc4\x97s adaptacijos siu\xc5\xbeetas \xc5\xa1iek tiek skiriasi nuo originalo, bet tema i\xc5\xa1lieka nepakitusi. Manga b\xc5\xabdingas siu\xc5\xbeeto u\xc5\xbeb\xc4\x97gimas ir gr\xc4\xaf\xc5\xbeimas prie nuoseklaus pasakojimo. Manga suk\xc5\xabr\xc4\x97 Had\xc5\xbeim\xc4\x97 Ueda, daugiausiai \xc5\xbeinomas kaip d\xc5\x8djinshi artistas.'